title: Premio Arnal Cavero
text: O Premio «Pedro Arnal Cavero» u Premio «Arnal Cavero» ye un certamen literario en luenga aragonesa convocau con periodicidat anyal por o Departamento de Cultura d'o Gubierno d'Aragón ta fomentar y espardir a creyación literaria en "qualsiquiera d'as modalidatz de l'aragonés". O premio s'atorga a una obra literaria inedita en qualsiquier chenero (narrativa, poesía, teatro, asayo, traducción, ezt.) que s'ha de presentar explicitament seguntes a convocatoria d'o premio.
  
  En l'anyo 2012 dimpués de l'aprebación d'a zaguera y restrictiva lei de luengas de PP-PAR, chuntó o Premio Arnal Cavero con o Premio Guillem Nicolau anomenadolo Premio Arnal Cavero-Guillem Nicolau y los deixó sin de dotación economica, amás d'eliminar a obligación de publicar as obras ganadoras como o Gubierno d'Aragón feba antes d'istes cambeos, as quetre seguents edicions ha quedau sin ganadors dimpués de no presentar-se-ie garra obra, y en lanyo 2016 no se comvocó o premio..
  
  En l'anyo 2017 se restableix o Premio a l'estau anterior a 2012.
  
   Etapas d'o Premio Arnal Cavero 
  O premio «Pedro Arnal Cavero» s'estatueix en 1987 como un premio de novela en "fabla aragonesa" (sic en l'orichinal) de conchunta con o Premio Guillem Nicolau de novela en catalán (seguntes a convocatoria, en "qualsiquiera d'as modalidatz d'o catalán que se charra en Aragón u d'alcuerdo con l'uso normalizau de dita luenga"). A primera convocatoria ye a de 1988.
  
  Manimenos, en 1989, o nuevo gubierno aragonés presidiu por Hipólito Gómez de las Roces apreba un nuevo decreto que estatueix nuevament o premio «Pedro Arnal Cavero», pero ista vegada ta obras "en qualsiquiera d'as modalidatz linguisticas aragonesas emplegadas adintro d'o territorio d'a Comunidat Autonoma d'Aragón", fendo d'ista traza desapareixer o Premio Guillem Nicolau. O decreto de 1989 tamién cheneraliza a mena de treballos litearios que se pueden presentar ta o premio (poesía, teatro, narrativa...) y indica que as obras que se presenten han d'estar previament publicadas.
  
  En 1995 se tornan a estatuir separadament o premio «Pedro Arnal Cavero» ta treballos de creyación literaria en aragonés u en cualsiquiera d'as suyas variedatz linguisticas, o Premio Guillem Nicolau ta treballos de creyación literaria en catalán parlau en Aragón u en qualsiquiera d'as suyas variedatz linguisticas''. De conchunta con istos dos premios, s'estatueix un nuevo premio, o Premio Baltasar Gracián a la creyación literaria en castellano. Se torna a premiar obras ineditas, sin restrinchir o tipo de creyación.
  
  Finalment, en 2001 un nuevo decreto, hue en vigor, torna a establir os Premios «Arnal Cavero» ta treballos de creyación literaria y traducción en qualsiquiera d'as modalidatz de l'aragonés. En o mesmo decreto se estableixen o Premio «Guillem Nicolau» ta treballos de creyación literaria en qualsiquiera d'as modalidatz d'o catalán parlau en Aragón, o Premio «Ramón J. Sender» ta novela en castellano y se reorienta o Premio «Baltasar Gracián».
  En 2012, o nuevo gubierno aragonés d'o PP lo chunta con o premio en catalán pa clamar-lo “Premio Arnal Cavero-Guillem Nicolau”.
  
  Iste premio que antes en yera dos (o Premio Arnal Cavero pa luenga aragonesa y o Premio Guillem Nicolau pa luenga catalana) se fusionó en uno pa las dos luengas dimpués de l’aprebación d’a zaguera y restrictiva lei de luengas de PP-PAR. O Gubierno aragonés tamién deixó sin dotación economica a totz os suyos premios literarios, amás d'eliminar a obligación de publicar as obras ganadoras como o Gubierno d’Aragón feba antes d’istes cambeos. Dende iste cambio en o 2012 as 4 zagueras edicions d'o premio han quedau sin ganadors dimpués de no presentar-se-ie garra obra y en l'anyo 2016 no se convoca o premio.
  
  En l'anyo 2017 o Premio torna a las mesmas condicions que teneba d'antis de 2012 con a restablita d'a dotación economica y a obligación de publicar a obra ganadora.
  
  Historial de premiatos
  
  Notas
  
  Referencias
  
  Vinclos externos
    Premio Arnal Cavero. Gubierno d'Aragón.